Skrifstofur og svið eru eftirtalin ; skrifstofa efnahagsmála , skrifstofa fjármálamarkaðar , skrifstofa opinberra fjármála , skrifstofa skattamála , skrifstofa stjórnunar og umbóta , skrifstofa yfirstjórnar og rekstrarsvið . Verkefni ráðuneytisins eru skilgreind í forsetaúrskurði um skiptingu stjórnarmálefna milli ráðuneyta í Stjórnarráði Íslands . Stofnunum á sviði skatta og tolla fækkar um eina 1. janúar 2020 , en þá ganga í gildi lög sem greiða fyrir sameiningu embætta ríkisskattstjóra og tollstjóra . Sameinuð stofnun mun heita Skatturinn og verða öflug og leiðandi upplýsingastofnun á sviði skatta - og tollamála . Á næstu vikum verður gerð þjónustukönnun til að meta upplifun almennings á þjónustu opinberra stofnana og tengist hún þeim markmiðum sem ríkisstjórnin kynnti í stjórnarsáttmála sínum . Er þetta í fyrsta sinn sem gerð er samræmd þjónustukönnun fyrir stofnanir ríkisins , en einstakar stofnanir hafa þó gert viðlíka kannanir um þarfir og viðhorf viðskiptavina sinna . Ráðuneytisstjóri stýrir ráðuneytinu undir yfirstjórn ráðherra .